Cosuri de gunoi englezesti de 30.000 de euro pentru Timisoara. Unde vor fi montate

TIMISOARA. Vor aparea noi cosuri de gunoi la Timisoara. Au sosit peste 50 deja, comandate de firma de salubrizare, conform contractului incheiat cu Primaria.

CITESTE SI: Se reface fatada, se amenajeaza o fantana arteziana si se instaleaza panouri fotovoltaice. Schimbarile ce au loc in Gara de Nord din Timisoara, cu peste 4 milioane de euro. Foto

Sunt cosuri cumparate de cei de la Brantner, sunt aduse din Marea Britanie, sunt asemanatoare cu cele negre deja instalate in zona centrala a Timisoarei si au costat peste 30.000 de euro. Adica putin peste 600 de euro bucata.

„Ne au sosit cosurile de gunoi pentru zona centrala. Mereu s-a semnalat ca nu avem suficiente in arealul de promenada, pietonal. Noi nu aveam cum sa le achizitionam. Aveam nevoie de un operator de salubritate, el a facut achizitia la comanda primariei, au fost cumparate de Brantner, dar a durat pana au fost livrate. 54 de cosuri de gunoi ne au sosit si vor fi montate in perioada urmatoare. Au costat 132.084 lei fara TVA. Ele sunt frumoase, in stilul a ceea ce noi mai avem in zona centrala a orasului. Speram sa fie suficiente. Ele sunt aduse din Anglia. Ii rugam pe timisoreni si pe netimisoreni sa le foloseasca. Noi avem o adevarata campanie, Timisoara curata, dar inca suntem departe de ce ne dorim sa fie orasul nostru, la acest capitol. In zona centrala ati vazut acele utilaje care baleaza pana seara tarziu. Ati putut vedea ca, desi sunt mii de oameni prezenti, totusi zona este curata si ne straduim sa o asiguram la nivel de impecabil la nivelul curateniei. Vor fi puse in Piata Victoriei si in centrul istoric. Centrul orasului merita cosuri frumoase, funtionale„, a spus primarul Nicolae Robu.

Va reamintim, prin contractul incheiat cu Primaria Timisoara in primavara pentru curatenia stradala pe urmatorii 4 ani, firma de salubritate Brantner s-a angajat sa cumpere intre 1000 si 2000 de cosuri de gunoi. majoritatea clasice, verzi, din plastic, pe care sa le instaleze in oras, modelele fiind stabilite de catre municipalitate. Dintre acestea, 500 au fost deja montate pe stalpi, in Timisoara.

Video: George Stefanita